**Jack Sonni** (født 9. desember 1954 i Indiana i Pennsylvania, død 30. august 2023) var en amerikansk gitarist. Han er mest kjent for sin tid som gitarist i rockebandet Dire Straits.

Liv og virke
------------

### Tidlig liv

Som 13-åring ble Sonni inspirert av John Lennons opptreden på *The Ed Sullivan Show*. Da han først begynte å spille som 13-åring, var det nesten det eneste han gjorde i ungdomsårene.[]

### Dire Straits

Sonni jobbet i musikkforretningen Rudy's Music Shop, hvor han ble kjent med Knopfler-brødrene i 1978.[] Hans gode vennskap med Mark Knopfler gjorde at han ble spurt om å være med i Dire Straits i forkant av innspillingen av *Brothers in Arms*-albumet, i 1984. Sonni takket ja til invitasjonen, og ble med på den påfølgende tolv­måneders­turneen med 247 konserter i over 100 byer. Han hadde soloer på blant annet *Solid Rock*, *Two Young Lovers* og *Expresso Love*.

Sonni var veldig energisk på scenen og var veldig bevegelig, og med en spesiell klesstil skilte han seg ut på scenen.[] En av hans store helter var Jimi Hendrix, hvor Sonni fant inspirasjonen til å spille med skjerf rundt hodet. Han var også ofte barbeint på scenen.

> born to rock, born to boogie, born to play...they all fit Jack –Mark Knopfler
> 
> 
> 

Han opptredte også og gikk i studio med blant andre Pete Townshend, Eric Clapton, Keith Richards, Bob Dylan, Nils Lofgren, Sting, Branford Marsalis, Madonna, Stan Lynch og Mike Campbell.[]

Han forlot bandet offisielt i 1988 da han fikk tvillinger.[]

### Markedsføring

Etter at turnélivet tok slutt for Sonni, begynte han med markedsføring. Han var direktør for markedskommunikasjon ved Line 6, et California-basert produsent av digitale teknologiprodukter for musikere. Hans bidrag inkluderte blant annet utvikling, posisjonering og merkevarebygging for det nye selskapet, samt nanvgiving og å skape formen på et historisk produkt, POD.[]

I 2001 flyttet han videre for å bli visepresident for markedskommunikasjon for Guitar Center. Han hadde ansvar for selskapets reklame, markedsføring og PR. Han forlot stillingen i 2006.[]

Gitarer
-------

* Sea Foam Green Schecter Stratocaster (Sultans of Swing, Romeo & Juliet m.fl.)
* Sort Steinberger Trans trem (Money for Nothing, One World m.fl.)
* Hvit Steinberger (Private Investigations)
* Blonde Telecaster (Industrial Disease, So far Away(alternativ)
* Lake Placid Blue Schecter Stratocaster, lefty, brukt opp ned (Expresso Love (alternativ), Solid Rock m.fl.)
* Gibson Les Paul reissue sunburst sannsynligvis eid av Mark Knopfler (Two Young Lovers)

**Effekter**:
Rat Distortion pedal, Ernie Ball volume pedal & Roland Digital Delay[]

Jim Kelly Amplifiers w 2 2x12 Cabs witth EVL-12L speakers[]

Privat
------

I 1988 fikk Sonni tvillingdøtre, og bestemte seg for å gi seg med turnelivet, for å oppdra døtrene.[]

2000-
-----

I dag har Sonni bosatt seg i California, hvor han skriver ei bok om livet sitt.[] Den er ventet å komme ut i midten av 2010. Musikk er kun en hobby for han nå, det samme som surfing.[]

Referanser
----------

1. ↑   Discogs, Discogs artist-ID 1002707, besøkt 9. oktober 2017[Hentet fra Wikidata]
2. ↑   Freebase-data fra Google[Hentet fra Wikidata]
3. ↑   Amy Woodyatt, «Dire Straits guitarist Jack Sonni dies age 68», verkets språk engelsk, utgitt 1. september 2023, besøkt 6. september 2023[Hentet fra Wikidata]
4. ↑   «Jack Sonni, « l’autre guitariste » de Dire Straits, est mort», verkets språk fransk, utgitt 1. september 2023, besøkt 6. september 2023[Hentet fra Wikidata]
5. ↑   DIANE PETERSON, «Former rock guitarist Jack Sonni's varied career», verkets språk engelsk, utgitt 2. november 2013, besøkt 6. september 2023[Hentet fra Wikidata]
6. ↑   Eric San Juan, «Jack Sonni (1954–2023), guitarist for Dire Straits», verkets språk engelsk, utgitt 31. august 2023, besøkt 6. september 2023[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Jack Sonni – kategori av bilder, video eller lyd på Commons Rediger på Wikidata
* (en) Jack Sonni på Discogs Rediger på Wikidata

* (en) Jack Sonni på MusicBrainz Rediger på Wikidata

* (en) Jack Sonni på AllMusic Rediger på Wikidata
* (en) Jack Sonni på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** MusicBrainz **·** Discogs **·** AllMusic
 |